[{"text_idx": "#000001", "text": "\u201cElkarrekin, indartsuago\u201d leloarekin, bi markek dinamizazio plan bat jarri dute martxan. Momentuz, plan horren barruan, 46.500 LAGER AUTE\u0301NTICA botilatxo merkaturatuko dira Bilboko taldearen logoarekin, eta kontzertuak, dastatzeak, sinadura ekitaldiak eta zozketak ere izango dira, besteak beste\nLA SALVEk botilatxo bakoitzaren salmentaren zati bat talde bilbotarrari emango dio\nHelburua, bertako, Bilboko, bi marka balioan jartzea da, sinergiak sortzeko eta elkarren arteko ekintzak gauzatzeko\nHitzarmena gaur eguerdian aurkeztuko da gizartearen aurrean, La Karola tabernan ospatuko den jaian. Bertan LA SALVEko eta Dominion Bilbao Basketeko ordezkariak elkartuko dira, hurbileko pertsonekin, adiskideekin eta bazkideekin batera"}, {"text_idx": "#000002", "text": "Saskibaloia eta garagardoa bikote irabazlea dira, baina, gainera Bilbo gehitzen bazaie, emaitza apustu segurua da. Hori berori pentsatu zuten LA SALVE garagardo markako eta Dominion Bilbao Basket taldeko arduradunek duela hilabete batzuk, gaur gauzatu den bi marken arteko lankidetza bultzatzen hasi zirenean."}, {"text_idx": "#000004", "text": "\u201cElkarrekin, indartsuago\u201d akordioaren claim-ak esaten duen bezala, bi markek euren jatorria, Bilbo, balioan jartzeko apustua egin dute, bertatik bultzada hartzeko eta sinergiak sortzeko eta elkarren arteko ekintza plan indartsua martxan jartzeko lotura gune gisa."}, {"text_idx": "#000005", "text": "Saizek azaldu duenez, \u201cduela urtebete eta erdi baino pixka bat gehiago merkatura itzuli den LA SALVE bezalako marka batentzat, Domimion Bilbao Basket bezalako taldearekin lortutako lankidetza akordioa oso gauza garrantzitsua da. Kirola gure balioetako bat da, eta apustu indartsua ari gara egiten horren alde. Uste dugu oso garrantzitsua dela bertako bi marka elkartzea eta batera ekintzak gauzatzea, elkarrekin, indartsuagoak garelako\u201d."}, {"text_idx": "#000006", "text": "Gauzatuko den lehenengo ekintza, LAGER AUTE\u0301NTICA edizio bereziko 46.500 botilatxo merkaturatzea izango da, Bilboko taldearen logoarekin. Botila horiek salgai daude dagoeneko Simply Bizkaiko 24 dendatan eta Lurraldeko 30 tabernatan."}, {"text_idx": "#000007", "text": "Gaur goizeko ekitaldian, Simply Market Bizkaiko sareko saltokietan aurreikusitako dinamizazio planaren berri ere eman da. Saizek adierazi duen bezala, \u201clankidetza akordioa aktibatzeko planaren lehenengo ekintzak urtarrilean, otsailean eta martxoan gauzatuko ditugu, eta lau musika ekitaldi eta Durangoko, Mungiako eta Bilbon dauden Autonomia eta Henao kaleetako erreferentziazko denden klubeko ekitaldiak izango dira. Lokal horietan bertan garagardo dastatzeak egingo ditugu otsaileko hirugarren astean. Hori akordioaren hasiera baino ez da. Helburua sinergiak sortzen eta elkarren artean ekintzak gauzatzen jarraitzea baita\u201d."}, {"text_idx": "#000008", "text": "Garatek, bere aldetik, adierazi duenez dinamizazio plan horren hasieran, \u201cDominion Bilbao Basketek partida bakoitzerako bi sarrera emango ditu, eta LA SALVEk sare sozialen bitartez banatuko ditu. Horrek akordioa sustatzen lagunduko digu. Eta beste alde batetik, gure jokalarietako batzuk erreferentziazko Simply lokaletara joango dira botilatxoak sinatzera. Otsaileko lehenengo astean izango da hori\u201d."}, {"text_idx": "#000010", "text": "No nacemos, despertamos. Surgimos en 1886, callamos en 1978 y en 2014 volvimos para ser la cerveza de Bilbao"}, {"text_idx": "#000011", "text": "Aviso legal \u2022 Poli\u0301tica de privacidad \u2022 Condiciones generales de uso \u2022 Poli\u0301tica de cookies \u2022 Te\u0301rminos y condiciones de venta"}]